
Gikan sa Bikol Sentral na Wikipedia, an talingkas na ensiklopedya 


An Nahuatl, (/ 1 na: wa: t0l/;[5] Nahuatl pronunciation: [ 1 na: watl], kun sayodon, 'nawats') sarong lenggwahe 
sa Mehiko Sentral, sa komun na arapodan sinasabing Aztec, ^ yaon sa lindong kan Uto-Aztecan na pamilya nin 
mga tataramon. Magkapipirang mga lenggwaheng Nahuatl na magkaaragidan an tinataram nin ginagaom 1.5 
milyon kan banwang Nahua, na kadakulan yaon nag'eerok sa Mehiko Sentral. Gabos ining magkaaragidan na 
lenggwaheng Nahuatl tal na tubo sa Mesoamerika. 

An tataramon na ini tinataram na sa Mehiko Sentral poon pa kan ika-7ng siglo. Iyo ini an lenggwahe kan mga 
Aztec na dominado an kahiwasan kan Mehiko Sentral durante kan Periodo Late Postclassic sa historya kan 
Mesoamerika. Sa mga siglong dai pa nadatong an Espanyol, an Imperyong Aztec naglakop na gayo sa Mehiko 
Sentral asin an lenggwahe kaini nakaimpluensyang maray sa mga residente kan Tenochtitlan na nagin 
lenggwaheng prestihyoso sa lugar na idto asin iyo an nangingimbabaw sa Mesoamerika. Kan makalaog an 
alpabetong Latin sa Amerika, an Nahuatl nagbu'kad nanggad asin nagin sarong lenggwaheng literaryo asin 
dakul na kasaysayan, mga gramar, mga obra nin rawitdawit, mga dokumento administratibo, asin pagsonson 
nasusurat na igdi durante kan ika-16 abot ika-17ng siglo.^ An lenggwahengn ini batay sa Nahuatl nin 
Tenochtitlan inapod nang Nahuatl Klasiko asin iyo an naadalan na gayo asin pinaka-dokumentadong lenggwahe. 

Pag'abot kan Espanyol 


An kolonyalismo nagdara kan mga Espanyol sa Amerika asin nangyari an pagsarabatan kan mga lenggwahe sa 
Mesoamerika asin kan lenggwahe kan tagakolonya. Gibo kan an bugtak kan Nahuatl medyo api asin an 
Espanyol nakakapangimbabaw, nagresulta sa paghira sa modernong Nahuatl asin an mga kaaragidan kaini, mala 
ta dakulon na mga katagang Espanyol an nakalaog sa Nahuatl asin man nagkaigwa nin mga bagong sintaktikong 
konstruksyon asin gramatikal na mga kategorya. Totoo, dakul man an nakalaog mga katagang Nahuatl sa 
Espanyol orog na idtong mga pangaran kan mga tinanom, mga hayop asin iba pa, na tal nagtalubo sa Latin 
Amerika, asin sa ibang mga lenggwahe kan kinaban paagi sa pagbulos hale sa Espanyol pasiring sa ibang mga 
tataramon sa Europa siring kan mga Nahuatl na kataga na yaon sa Ingles arog kan "avocado", "chayote", "chili", 
"chocolate", "atlatl", "coyote", "peyote", "axolotl" saka "tomato" asin iba man ngane kaini nasubli kan mga 
lenggwahe sa Filipinas pero direkta nakua sa Espanyol arog kan "kamatis", "tsiko", "tsokolate", "abukado", 
"kakaw", "kamote", "mais", "achuete", "marijuana", "sakate", "sili", "pitaka", "tyangge", asin "tisa". t6 ^ 7 ^ 


Sa presente, an magkaaragidan na mga Nahautl na mga tataramon tinataram sa mga warak-warak na komunidad, 
kadaklan kaini sa Mehiko Sentral asin sa mga kosa; igwang pagkairiba sa mga magkaaragidan na mga dila, na 
kun minsan ngane dai magkasinarabotan. Sa mga magkaaragidan na mga tinataram, an Huasteca Nahuatl igwa 
nin sarong milyon na parataram asin ini an pinakagamit. Gabos ining mga magkaaragidan na Nahuatl 
napairarom sa magabat na impluensya nin Espanyol. Mayo sa mga modernong Nahuatl an nakakaagid na sa 
Nahuatl Klasiko alagad idtong yaon sa palibot asin sa laog kan M Valley of Mexico mas nakaka'agid kisa idtong 
yaon sa hararayo igdi. 


Susog sa Ley General de Derechos Linguisticos de los Pueblos Indigenas ("An Mga Linggwistikong Katanosan 
kan mga Banwang Tal") na pinari'gon kan taon 2003, an Nahuatl asin an 63 na mga lenggwaheng tal sa Mehiko 
minimidbd "lenguas nacionales" duman sa mga rona kun saen ini tinataram, kapantay sa estado an Espanyol sa 
laog kan saindang rona.^® 10 ^ 1 -^ 

Nahuatl, Nahuatlahtolli, Mexihcatlahtolli, 

Macehuallahtolli, Mexihcacopa 

$ 

Nahua'ng babae sa Florentine Codex. An 
speech scroll nagmomostra na an babae 


nagtataram. 

Katutubo sa 

Mexico 

Rehiyon 

Estado nin Mehiko, Puebla, 
San Luis Potosi, Veracruz, 
Hidalgo, Guerrero, Morelos, 
Tlaxcala, Oaxaca, 

Michoacan, Chihuahua, 
Durango, 

asin mga imigrante sa 
Estados Unidos, El 

Salvador, Guatemala, asin 
Kanada 

Katutubo 

Mga banwang Nahuan 

Katutubong 
mga parataram 

1,740,000 (2010) 

Pamilya nin 

Uto-Aztecan 

Tataramon 

■ Nahuan 


■ Nahuatl 

Amay na 
porma 

Proto-Nahuan 

Mga Diyalektos 

Western Peripheral Nahuatl 

Huasteca Nahuatl 


Central Nahuatl languages 

Mehiko (through the General 

tataramon sa 

Law of Linguistic Rights of 
Indigenous Peoples)^ 

Instituto Nacional de 

regulasyon kan 

Lenguas Indigenas^ 

eolCQ Sarong tamboan an artikulong ini. Makakatabang ka sa Wikipedia sa pagpoon (https://bcl.wikipedia.Org/w/index.php?title=Nahuatl&action- 


edit) 

